无味吟诗即把经, 竟将疏野访谁行。 身依江寺庭无树, 山绕天涯路有兵。 竹瓦雨声漂永日, 纸窗灯焰照残更。 从容一觉清凉梦, 归到龙潭扫石枰。
山川路长谁记得, 何处天涯是乡国。 自从惊怖少精神, 不觉风霜损颜色。 夜中归梦来又去, 朦胧岂解传消息。 漫漫胡天叫不闻, 明明汉月应相识。
九曲黄河万里沙, 浪淘风簸自天涯。 如今直上银河去, 同到牵牛织女家。 洛水桥边春日斜, 碧流清浅见琼砂。 无端陌上狂风急, 惊起鸳鸯出浪花。 汴水东流虎眼纹, 清淮晓色鸭头春。 君看渡口淘沙处, 渡却人间多少人。 鹦鹉洲头浪飐沙, 青楼春望日将斜。 衔泥燕子争归舍, 独自狂夫不忆家。 濯锦江边两岸花, 春风吹浪正淘沙。 女郎剪下鸳鸯锦, 将向中流匹晚霞。 日照澄洲江雾开, 淘金女伴满江隈。 美人首饰侯王印, 尽是沙中浪底来。 八月涛声吼地来, 头高数丈触山回。 须臾却入海门去, 卷起沙堆似雪堆。 莫道谗言如浪深, 莫言迁客似沙沉。 千淘万漉虽辛苦, 吹尽狂沙始到金。 流水淘沙不暂停, 前波未灭后波生。 令人忽忆潇湘渚, 回唱迎神三两声。
好在天涯李使君, 江头相见日黄昏。 吏人生梗都如鹿, 市井疏芜只抵村。 一只兰船当驿路, 百层石磴上州门。 更无平地堪行处, 虚受朱轮五马恩。
十载江湖, 行歌沽酒, 不到京华。 底事翩然, 长亭烟草, 衰鬓风沙。 凭高目断天涯。 细雨外、楼台万家。 只恐明朝, 一时不见, 人共梅花。
织女牵牛送夕阳, 临看不觉鹊桥长。 最伤今夜离愁曲, 遥对天涯愈断肠。
锦帆落天涯那答, 玉箫寒、江上谁家? 空楼月惨凄, 古殿风萧飒。 梦儿中一度繁华, 满耳涛声起暮笳, 再不见看花驻马。
红楼梦相关
红楼梦人物
红楼梦典籍